Înîsîyatîfê Cinîyan ê Kurdan ê Birîtanya derheqê qirkerdiş, zext û hêrişanê rejîmê Erdoganî yê vera cinîyan de dosyayêke teslîmê Rêxistina Efû ya Mîyanneteweyîye kerd.
Badê dayîşê dosya eşkerayîyêke ameye dayene û vatene ke ganî dîktator bêro hukmkerdene. Elîf Saricana ke bi nameyê înîsîyatîfî qisey kerd, bale ante zîhnîyetê dişmenîye yê vera cinîyan îqtîdarê AKP-MHPyî ser û vat zextê vera kurdan û cinîyan her roje zafêr beno.
Ame vatene ke dosya deo hetê selahîyetdaranê buroyê merkezê Amnesty Internationalî ra bêro cigêrayene û dima rêxistin do cinîyan reyde pêvînayîş bikero.
